Document ID: 31994D0991

KOMISSION PÄÄTÖS,
tehty 21 päivänä joulukuuta 1994,
tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annetun asetuksen (ETY) N:o 55/87 liitteenä olevan luettelon eräiden tietojen muuttamisesta (94/991/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86(1), sellaisena kuin se on viimeksi muutettuna asetuksella (EY) N:o 1769/94(2),
ottaa huomioon tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta 30 päivänä joulukuuta 1986 annetun komission asetuksen (ETY) N:o 55/87(3), sellaisena kuin se on viimeksi muutettuna asetuksella (EY) N:o 3410/93(4), ja erityisesti sen 3 artiklan,
sekä katsoo, että
asianomaisten jäsenvaltioiden viranomaiset ovat pyytäneet muuttamaan asetuksen (ETY) N:o 3094/86 9 artiklan 3 kohdan b alakohdassa säädetyssä luettelossa olevia tietoja; pyynnöt sisältävät kaikki tiedot niiden perustelemiseksi asetuksen (ETY) N:o 55/87 3 artiklan mukaisesti; näiden tietojen arviointi osoittaa pyyntöjen olevan edellä mainitun säännöksen mukaisia, ja tämän vuoksi on syytä muuttaa mainitun asetuksen liitteenä olevan luettelon tiedot,
ON TEHNYT TÄMÄN PÄÄTÖKSEN:
1 artikla
Muutetaan asetuksen (ETY) N:o 55/87 liitteenä olevan luettelon tiedot tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä joulukuuta 1994.

Labels: 7
11
6